钦定古今图书集成/方舆汇编/职方典/第1387卷 > 罗定州祠庙考 州志
## 钦定古今图书集成/方舆汇编/职方典/第1387卷 > 罗定州祠庙考 州志

本州

风云雷雨山川坛　在州城东南。

社稷坛　在城西南里许。明洪武间，知县晋善建。成化间，林昆修。

厉坛　在城南二里。知县林昆重修。

城隍庙　在泷水所后。明洪武间，知县晋善建。正德初，翟观修，有记。万历间，知州胡相重修。有前堂、后寝、左右廊庑、大门、照墙。

旗纛庙　在千户所门左。

元帝庙　，在东门内。顺治间，栋宇将圮，通邑官民佥谋重建。今用銕力木创大堂一间，柱栱极其严壮。两旁牵廊，前为屏障，为门楼三间，东为大士殿一间，俱肃穆华丽。“中事元天上帝，左事文昌帝君，右事达摩祖师。”

关帝庙　在城内西北。明弘治十六年，千户胡昇建。嘉靖十一年，千户谢一奇修。万历十三年，薛潮修，日久将倾。

皇清康熙四年，协府郭大恩捐俸拆卸换料，重创如

制。今栋宇墙垣，俱极华丽。门外创有戏台、福济庙　二，祀都御史杨信民，以有保障功。一在谭含埠，明成化十二年耆民陈永海等建，俗呼“福济庙。” 一在赤坭，嘉靖十八年千户陈宗宁等重修，俗称“大人庙。” 俱有灵应。

天妃庙　在南征书院右。明天启五年，兵备蔡善继建。

神滩庙　在州南河旁。祀敕封护国神滩侯王。凡官民有祷，辄应。

亭子庙　在建水乡潭石围，士民建，祀南海洪圣大王、东山感化大王、西山白马大王、江口入敛陈大王、李大王、燕赐帘内夫人，其神有求皆应。签课尤为有准，读之如耳提面命。若贡生黎光曦，廷试回，《祈功名，签课》云：“读书正好出儒林，好向龙门列缙绅。” 后五年报任，果授龙门训。又如州督捕于公治《赋失宪犯，往作福祈祷，课》云：“自有水边人报信。” 后报获果梁大泽。其馀乡人所求更有奇者，种种不可胜纪。

文明祠　在南门外，书室三间。明嘉靖十六年，知县郑复建，以祀乡贤陈法念、陈佛智、陈龙树、陈集原、陈仁谦，以进士张广扬、张昌、谭寿海附焉。盖表章先哲，以风后进。今圮。

武安祠　在南门外。知县郑复建四小祠：一祀都御史杨信民、马昂、邓廷瓒，一祀佥事彭琉、黄澄、陶鲁，一祀哨守指挥佥事李虎，皆有功斯土者。

大中祠　在城内北。祀汉陆贾，即今淋源祠。“洪公祠　” 祀洪有复。明万历二十六年建，在雄镇墟。今圮其地立社。

徐、佘二公祠　祀徐榜、佘梦鲤。明万历三十四年，通州士民建。在南门邓塘边，今圮。其地系官地，常宜清查，免其侵占。

喻公祠　祀喻安性。明万历四十二年，通州士民建，在莲池港后，今圮。

永清祠　明万历四十六年，通州士民为马梦箕建，在三官堂左，今圮。

张公祠　祀张国经。明崇祯八年，通州士民建。在道衙左、揆文馆右。今圮。

包公祠　在城外雄镇墟，开元寺左边，一座三间，堂外丹墀丈馀，门楼一座。明崇祯十七年，通州士民为知州包尔庚建。

皇清顺治十四年，琼州兵学道署罗定道事林嗣环

于院后增建一栋三间，为明太子太保陈璘祠。今设林嗣环并邬象鼎、慎俶、引金芳神位。《春秋》

祭祀日随祀焉

东安县

风云雷雨、山川坛　在县南关外二里许。社㮨坛　在县西门外二里许。邑厉坛　在县城北二里许。

城隍庙　在县治西。左右有廊，有大门。建庙之初，祭告有文。明崇祯四年，知县周维时重修，有“记。” 有香灯田一十三亩三分九釐。

真武庙　即北楼。有香灯田二十二亩九分六釐。以上俱明万历五年知县萧元冈建。

关帝庙　在县治东。明万历十二年，知县陈公大建。有香灯田一十三亩八分。

玉皇宫

水府祠　俱在城东北。明万历二十年，知县郭濂捐俸起建。

天妃庙　在六都河岸。有香灯田八亩。

李公祠　祀李文芳，有惠政，邑士民祠之玉皇殿左，有记。

归一庵　在县治东石麟山麓。顺治十五年，参将刘君荣建，有《记》。知县吕鼒添建后殿、东西禅堂。有香灯。田塘共一十七亩。

西宁县

山川坛　在城东

社稷坛　在城西

邑厉坛　在城北

城隍庙　在西门内

北帝庙　二一在北城上，一在南门外。

关帝庙　二：一在东门内，一在教场左，康熙六年重修。

天妃庙　在城东门外

华光庙　：在城南门内。

盘古庙　在城南一里

龙母庙　在城南

庞公祠　在城内东北隅。明万历二十一年，庠生伦在孝等同建。

遗爱祠　在城东三里，明万历辛亥年建。